section_heading: Sezona 2018./19.
paragraph_text: U srpnju 2018. godine, Mbappé je dobio dres s brojem 7 prije početka nove sezone za PSG. Dres s tim brojem prethodno je nosio Lucas Moura. Uz populariziranje hashtaga #K7LIAN, Mbappé je izjavio: "Trudim se konstantno napredovati na terenu i mislim da je, što se mene tiče, bilo pravo vrijeme za promjenu broja na dresu. To je kao neka vrsta potvrde. Dres s brojem sedam je legendaran i mnogi veliki igrači su ga već nosili. Nadam se da ću na terenu i ja uspjeti opravdati nošenje dresa s tim brojem".